
Narva Linnavolikogu 19.06.2008 otsuse nr 223

„Asjade üleandmine AS-le Narva Elamuvaldus 

mitterahalise sissemaksena aktsiakapitali suurendamiseks” muutmine

1. Asjaolud ja menetluse käik

Narva Linnavolikogu 19.06.2008 otsusega nr 223 otsustati anda Narva Linnavalitsusele nõusolek linna struktuuride bilansis olevate soojustrasside bilansilise kogumaksumusega 4 918 839,68 krooni üleandmiseks AS-le Narva Elamuvaldus aktsiakapitali suurendamiseks mitterahalise sissemaksena AS-le Narva Soojusvõrk edasiseks üleandmiseks AS-i Narva Elamuvaldus võlgade katteks.

Soojustrasside hulgas eeldati üle anda Narva Linnavalitsuse Linnavara- ja Majandusameti (edaspidi Linnavara- ja Majandusamet) bilansis olevad soojustrassid bilansilise maksumusega 2 152 080,52 krooni ning Narva Linnavalitsuse Kultuuriosakonna (edaspidi Kultuuriosakond) bilansis olevad soojustrassid bilansilise maksumusega 2 766 759,16 krooni.

Soojustrasside edasiseks üleandmiseks AS-le Narva Elamuvaldus võttis Narva Linnavalitsus vastu 11.06.2008.a. korralduse nr 757-k soojustrasside üleandmise kohta Kultuuriosakonnalt Linnavara- ja Majandusametile.

Soojustrasside üleandmise käigus Kultuuriosakonnalt Linnavara- ja Majandusametile selgus , et osa Kultuuriosakonna bilansis olevatest soojustrassidest kuulub AS-le Narva Elektrijaamad, sh:

	Asutuse nimetus
	Lõpp-punkti

aadress
	Pikkus,

m
	Bilanssi võtmise aasta
	Bilansiline maksumus,

krooni

	Keskraamatukogu 
	Malmi 8
	7,2
	2005
	993,12

	Koolieelne Lasteasutus Cipollino
	Daumani 11
	70,15
	2005
	9 137,36

	Koolieelne Lasteasutus Käoke
	Kangelaste 38
	10,75
	2005
	1 462,84

	Koolieelne Lasteasutus Kirsike
	Tiimani 11
	49,95
	1981
	10 620,00

	
	
	
	Kokku 
	22 213,32


Seetõttu muudetakse AS-le Narva Elamuvaldus üleantavate soojustrasside loetelu ning nende   bilansiline maksumus moodustab 4 896 626,36 krooni.

Arvesse võttes, et üleantavate soojustrasside loetelu on kinnitatud linnavolikogu otsusega tuleb Narva Linnavolikogul vastu võtta otsus Narva Linnavolikogu 19.06.2008 otsuse nr 223 „Asjade üleandmine AS-le Narva Elamuvaldus mitterahalise sissemaksena aktsiakapitali suurendamiseks” muutmiseks.

2. Õiguslikud alused

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus
3.1. Muuta Narva Linnavolikogu 19.06.2008 otsuse nr 223  järgmiselt:

3.1.1. punkt 3.1 muudetakse ning sõnastatakse järgmiselt:

„3.1. Anda Narva Linnavalitsusele nõusolek linna struktuuride bilansis olevate soojustrasside bilansilise kogumaksumusega 4 896 626,36 (neli miljonit kaheksasada üheksakümmend kuus tuhat kuussada kakskümmend kuus krooni 36 senti) krooni üleandmiseks AS-le Narva Elamuvaldus aktsiakapitali suurendamiseks mitterahalise sissemaksena AS-le Narva Soojusvõrk edasiseks üleandmiseks AS-i Narva Elamuvaldus võlgade katteks vastavalt otsuse lisale nr 1”.

3.1.2. Lisa 1 tunnistatakse kehtetuks ning asendatakse käesolevale otsusele lisatud lisana nr 1.

4. Rakendussätted

4.1. Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Narva Linnavalitsusel teha otsus teatavaks asjaosalistele.

4.3. Otsus jõustub seaduses sätestatud korras.

